CELEX: 62009TN0417
Language: et
Date: 2009-10-16 00:00:00
Title: Kohtuasi T-417/09: 16. oktoobril 2009 esitatud hagi — Poslovni Sistem Mercator versus Siseturu Ühtlustamise Amet — Mercator Multihull (MERCATOR STUDIOS)

5.12.2009   
            
            
               ET
            
            
               Euroopa Liidu Teataja
            
            
               C 297/33
            
         16. oktoobril 2009 esitatud hagi — Poslovni Sistem Mercator versus Siseturu Ühtlustamise Amet — Mercator Multihull (MERCATOR STUDIOS)
   (Kohtuasi T-417/09)
   2009/C 297/50
   Hagiavaldus esitati inglise keeles.
   
      Pooled
   
   
      Hageja: Poslovni Sistem Mercator, d.d. (Ljubljana, Sloveenia) (esindajad: advokaadid M. Curell Aguila ja J. Güell Serra)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Mercator Multihull, Inc. (Vancouver, Kanada)
   
      Hageja nõuded
   
   
               —
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 16. juuli 2009. aasta otsus asjas R 1031/2008-1;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   
      Ühenduse kaubamärgi taotleja: teine menetluspool apellatsioonikojas
   
      Asjaomane ühenduse kaubamärk: sõnamärk „MERCATOR STUDIOS” kaupadele klassis 42
   
      Vastulause aluseks oleva kaubamärgi või tähise omanik: hageja
   
      Vastulause aluseks olev kaubamärk või tähis: Sloveenia kaubamärgiregistreering kujutismärgile Mercator teenustele klassides 35, 36, 39, 41 ja 42 ning kaupadele klassides 1–6, 8–11, 13–34; Sloveenia kaubamärgiregistreering kujutismärgile Mercator Slovenska Košarica kaupadele ja teenustele klassides 1–6, 8–11, 13–34, 39, 41, 43 ja 44; rahvusvaheline kaubamärgiregistreering Mercator kaupadele klassides 1–6, 8–11, 13, 14, 16–18, 20–33 ning teenustele klassides 36, 41 ja 42
   
      Vastulausete osakonna otsus: lükata vastulause tagasi
   
      Apellatsioonikoja otsus: jätta kaebus rahuldamata
   
      Väited: nõukogu määruse nr 40/94 artikli 8 lõike 1 punkti b ja artikli 8 lõike 5 (nüüd määruse nr 207/2009 artikli 8 lõike 1 punkt b ja artikli 8 lõige 5) rikkumine, kuna apellatsioonikoda ei hinnanud asjakohaseid tegureid igakülgselt ja lükkas selle asemel vastulause tagasi selle põhjal, et asjaomased teenused on erinevad, ning hindas vääralt vastulause alust, mis põhineb teisel eespool viidatud sätetest